Συντεταγμένες: 14°7′55.8″N 38°43′10.8″E﻿ / ﻿14.132167°N 38.719667°E﻿ / 14.132167; 38.719667

Ο **οβελίσκος του Αξούμ** (αμχαρικά: የአክሱም ሐውልት) ή **στήλη της Ρώμης**, είναι μνημείο του 4ου αιώνα στην πόλη του Αξούμ στην Αιθιοπία. Είναι κατασκευασμένο από γρανίτη και διαθέτει ύψος 24 μέτρων και βάρος 160 τόνων.

Περιγραφή
---------

Η κατασκευή ανεγέρθηκε αρχικά κατά τον 4ο αιώνα από το βασίλειο του Αξούμ. Δεν αποτελεί πραγματικά οβελίσκο καθώς δεν διαθέτει πυραμοειδή σχήμα στην κορυφή του αλλά ημικυκλικό. Ο σκοπός της ανέγερσης του ήταν πιθανώς ώστε να λειτουργήσει ως σημείο για την ύπαρξη υπογείου ταφικού θαλάμου. Υπάρχουν πολλές άλλες παρόμοιες μικρότερου μεγέθους στήλες διάσπαρτες στην περιοχή. Κατά τα τοπικά έθιμα, οι μεγαλύτερου μεγέθους στήλες προορίζονταν για τους βασιλείς και ήταν διακοσμημένες με αναπαραστάσεις και σχέδια πορτών και παραθύρων, ενώ τα χαμηλόβαθμα μέλη της αριστοκρατίας είχαν στήλες μικρότερου μεγέθους.

Διαμάχη με Ιταλία
-----------------

Η στήλη το 2002 στην Ρώμη, λίγο πριν τον επαναπατρισμό της.
Κατά την διάρκεια της ιταλικής κατοχής της Αιθιοπίας, οι αρχές της φασιστικής Ιταλίας βρήκαν την στήλη το 1935 να είναι πεσμένη και σπασμένη σε 5 κομμάτια, και το 1937 τα τμήματα της στήλης μεταφέρθηκαν στην Ιταλία ως αναμνηστικό της κατοχής της Αιθιοπίας. Η στήλη επανασυστάθηκε και ανεγέρθηκε στην Ρώμη στην περιοχή της Πόρτα Καπένα μπροστά από το *Υπουργείο της Ιταλικής Αφρικής* της εποχής εκείνης, με τα εγκαίνια να γίνονται στις 28 Οκτωβρίου του 1937 ώστε να συμπέσει με τον εορτασμό της επετείου της πορείας προς την Ρώμη από τους μελανοχίτωνες του Μουσολίνι.

Μετά το τέλος του Β´ Παγκοσμίου Πολέμου, η Αιθιοπία διεκδίκησε την επιστροφή του μνημείου, και μέσω μεσολάβησης του ΟΗΕ το 1947 η Ιταλία συμφώνησε στην επιστροφή του. Ωστόσο η στήλη παρέμεινε στην Ρώμη για πολλές ακόμη δεκαετίες, εν μέρει λόγω των τεχνικών δυσκολιών για την μεταφορά του μνημείου και του κόστους μεταφοράς. Το 1997 υπήρξε εκ νέου συμφωνία μεταξύ της Αιθιοπίας και Ιταλίας για επιστροφή της στήλης,και το 2003 ξεκίνησε η τεχνική διαδικασία της μεταφοράς με στόχο την επιστροφή έως τον Μάρτιο του 2004. Σημειώθηκαν καθυστερήσεις τόσο για τεχνικούς λόγους, όσο και για το γεγονός ότι η Ιταλία ισχυρίστηκε πως δεν είχε λάβει ακόμα πληρωμή από την Αιθιοπία για τα έξοδα μεταφοράς της στήλης. Ζητήθηκε διαμεσολάβηση από τις ΗΠΑ η οποία αρνήθηκε να μεταφέρει τα τμήματα της στήλης μέσω μεταγωγικών αεροπλάνων. Ακολούθησαν διάφορες άλλες προσπάθειες, ανάμεσα τους και προσπάθεια συγκέντρωσης χρημάτων μέσω του διαδικτύου. Εν τέλει το τεχνικό πρόβλημα της μεταφοράς επιλύθηκε εν μέρει με την αναβάθμιση του αεροδρομίου του Αξούμ ώστε να λάβει την στήλη, η οποία μεταφέρθηκε μέσω αεροπλάνου Antonov An-124. Με τον ερχομό του πρώτου τμήματος του μνημείου στην Αιθιοπία ακολούθησαν πανυγηρισμοί, και ακολούθησαν άλλες 2 πτήσεις για τα υπόλοιπα τμήματα, με το κόστος μεταφοράς των 7,7 εκατομμυρίων δολαρίων να αναλαμβάνεται τελικά από την Ιταλία. Η επανασύσταση της στήλης στο Αξούμ ξεκίνησε τον Ιούνιο του 2008, και η τελική επανέγερση του μνημείου έγινε στις 4 Σεπτεμβρίου του 2008.

Φωτογραφικό υλικό
-----------------

* Πανοραμική άποψη της περιοχής όπου βρίσκεται η στήλη, ΑξούμΠανοραμική άποψη της περιοχής όπου βρίσκεται η στήλη, Αξούμ
* Λεπτομέρεια της κορυφής της στήληςΛεπτομέρεια της κορυφής της στήλης
* Τελετή επαναπατρισμού και ανέγερσης της στήλης στο ΑξούμΤελετή επαναπατρισμού και ανέγερσης της στήλης στο Αξούμ

Παραπομπές
----------

1. ↑  «Italy to keep Ethiopian monument». BBC News. 20 Ιουλίου 2001. Ανακτήθηκε στις 7 Ιουλίου 2013.
2. ↑  Ficquet, Éloi. «The Ethiopian Stele of Rome» (στα γαλλικά). *Cahiers d’études africaines* **No 173-174** (1). ISSN 0008-0055. .
3. ↑  Scovazzi, Tullio (Απριλίου 2008). «The return of the Axum Obelisk» (pdf). UNESCO. Abstract with pictorial
4. 1 2 3  «No return for Ethiopian treasure». BBC News. 22 Ιουνίου 2001. Ανακτήθηκε στις 7 Ιουλίου 2013.
5. ↑  Johnson, Paul (12 March 2005). «Trundling Musso’s stolen obelisk back to its African home». *The Spectator*. .
6. ↑  «E». Ethiopic.com. 29 Απριλίου 2005. Αρχειοθετήθηκε από το πρωτότυπο στις 3 Απριλίου 2012. Ανακτήθηκε στις 7 Ιουλίου 2013.
7. ↑  «An Open Letter to the US Ambassador in Addis». Αρχειοθετήθηκε από το πρωτότυπο στις 19 Ιουνίου 2015. Ανακτήθηκε στις 17 Σεπτεμβρίου 2023.
8. ↑  «Axsum Obelisk» (Email). Aberra Molla. 7 Μαρτίου 2004. Αρχειοθετήθηκε από το πρωτότυπο στις 25 Ιουλίου 2015. Ανακτήθηκε στις 7 Ιουλίου 2013.
9. 1 2 3  «Obelisk arrives back in Ethiopia». BBC News. 19 Απριλίου 2005. Ανακτήθηκε στις 7 Ιουλίου 2013.
10. ↑  «Ethiopia unveils ancient obelisk». BBC News. 2008-09-04.. Ανακτήθηκε στις 2013-07-07.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Οβελίσκος του Αξούμ** |

* The Monumental Stelae of Aksum, Μητροπολιτικό Μουσείο Τέχνης της Νέας Υόρκης